Source: http://docplayer.fi/15279095-Oikeudenkaynnin-julkisuuslaki.html
Timestamp: 2018-05-20 14:45:00+00:00
Document Index: 23695457

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'KKO ', 'tuomioistuin ', 'Diaarinumero 3']

OIKEUDENKÄYNNIN JULKISUUSLAKI - PDF
OIKEUDENKÄYNNIN JULKISUUSLAKI
Download "OIKEUDENKÄYNNIN JULKISUUSLAKI"
1 OIKEUDENKÄYNNIN JULKISUUSLAKI Oikeudenkäynnin julkisuus -toimikunnan mietintö KOMITEANMIETINTÖ 2002:1
3 KUVAILULEHTI O I K E U S M I N I S T E R I Ö Julkaisun päivämäärä Tekijät (toimielimestä: toimielimen nimi, puheenjohtaja, sihteeri) Oikeudenkäynnin julkisuus -toimikunta Puheenjohtaja: Lauri Melander Sihteerit: Asko Välimaa ja Antti Savela Julkaisun nimi Oikeudenkäynnin julkisuuslaki Oikeudenkäynnin julkisuus -toimikunnan mietintö Julkaisun osat Julkaisun laji Komiteanmietintö Toimeksiantaja Oikeusministeriö Toimielimen asettamispäivä Tiivistelmä Esityksessä ehdotetaan oikeudenkäynnin julkisuutta koskeva lainsäädäntö uudistettavaksi kokonaisuudessaan. Oikeudenkäynnin julkisuuslaki korvaisi nykyisen oikeudenkäynnin julkisuudesta annetun lain. Oikeudenkäynnin julkisuuslaki olisi oikeudenkäynnin julkisuutta sääntelevä yleislaki ja se sisältäisi oikeudenkäynnin julkisuutta koskevat säännökset kaikkien tuomioistuimien ja prosessilajien osalta. Esityksen tavoitteena on lisätä oikeudenkäyntien avoimuutta ja julkisuutta yleensä sekä parantaa lainkäytön läpinäkyvyyttä kaikissa tuomioistuimissa. Tavoitteena on myös parantaa tuomioistuimien mahdollisuuksia tapauskohtaisen harkinnan perusteella ottaa aikaisempaa monipuolisemmin ja joustavammin oikeudenkäynnissä huomioon sekä oikeudenkäynnin julkisuus, yksityiselämän suoja että muut oikeudenkäynnin julkisuuden toteuttamiseen vaikuttavat seikat. Tavoitteena on lisäksi selkeyttää oikeudenkäynnin julkisuutta koskevaa säännöstöä. Esityksessä ehdotetaan oikeudenkäynnin julkisuutta lisättäväksi nykyisestä useassa eri suhteessa. Julkisuus lisääntyisi ehdotuksen mukaan erityisesti kokonaan kirjallisena käytävien oikeudenkäyntien osalta. Myös tuomioistuimien ratkaisujen julkisuutta lisättäisiin. Ehdotuksen mukaan tuomioistuimen ratkaisut olisivat aina julkisia, jollei tuomioistuin laissa säädettyjen edellytysten täyttyessä määräisi ratkaisua joltakin osin salassapidettäväksi. Jos asia olisi yhteiskunnallisesti merkittävä tai se olisi synnyttänyt huomattavaa kiinnostusta julkisuudessa, siitä olisi salassapitomääräyksen antamisesta huolimatta laadittava julkinen seloste. Myös oikeudenkäynnin perustietojen, eli ns. diaaritietojen julkisuutta ehdotetaan eräin osin lisättäväksi. Yleisöltä suljetun suullisen käsittelyn edellytykset olisivat ehdotuksen mukaan aina harkinnanvaraisia. Nykyisen lain jaottelusta pakolliseen ja harkinnanvaraisesti suljettuun käsittelyyn luovuttaisiin. Uutta olisi myös se, että oikeudenkäynnin julkisuutta voitaisiin rajoittaa todistajan suojeluperusteella. Ehdotettuun lakiin sisältyisivät myös täsmälliset kriteerit sille, milloin suullisen käsittelyn taltiointi esimerkiksi kuvaamalla olisi mahdollista, ja kattavat oikeudenkäynnin julkisuusratkaisua tehtäessä noudatettavat menettelysäännökset. Avainsanat: (asiasanat) Oikeudenkäynnin julkisuus, oikeudenkäyntimenettely, perusoikeudet Muut tiedot Sarjan nimi ja numero ISSN ISBN Komiteanmietintö 2002:1 Kokonaissivumäärä Kieli ISSN Hinta ISBN Luottamuksellisuus 199 Jakaja Edita Publishing Oy suomi Kustantaja Oikeusministeriö julkinen
4 PRESENTATIONSBLAD J U S T I T I E M I N I S T E R I E T Författare (uppgifter om organet: organets namn, ordförande, sekreterare) Kommissionen för rättegångars offentlighet Utgivningsdatum Typ av publikation Kommittébetänkande Uppdragsgivare Ordförande: Lauri Melander Justitieministeriet Datum då organet tillsattes Sekreterare: Asko Välimaa och Antti Savela Publikation Lagen om rättegångars offentlighet Betänkande av kommissionen för rättegångars offentlighet Publikationens delar Referat I propositionen föreslås en totalreform av lagstiftningen om offentlighet vid rättegång. Lagen om rättegångars offentlighet skall ersätta den gällande lagen om offentlighet vid rättegång. Den nya lagen skall utgöra en allmän lag för reglering av offentligheten vid rättegångar och skall innehålla bestämmelser om offentligheten i fråga om alla domstolar och alla slag av processer. Propositionen syftar till att allmänt öka öppenheten och offentligheten vid rättegångar samt förbättra genomskådligheten i lagskipningen vid alla domstolar. Syftet är också att förbättra domstolarnas möjligheter att på basis av prövning från fall till fall och på ett mångsidigare och smidigare sätt än förut vid rättegången beakta både rättegångens offentlighet, skyddet för privatlivet och andra omständigheter som inverkar på offentligheten i samband med rättegången. Ett ytterligare syfte är att göra det regelverk som gäller rättegångars offentlighet klarare. I propositionen föreslås att offentligheten vid rättegångar skall utökas i flera olika avseenden jämfört med dagens läge. Enligt förslaget skall offentligheten ökas i synnerhet i fråga om rättegångar som helt sker i skriftlig form. Också domstolarnas avgöranden skall ges ökad offentlighet. Avgörandena skall enligt förslaget alltid vara offentliga, om inte domstolen, när vissa i lag föreskrivna villkor uppfylls, bestämmer att ett ärende till någon del skall hållas hemligt. Om ett ärende är av samhällelig betydelse eller har väckt stort intresse i offentligheten skall en offentlig redogörelse av ärendet ges oberoende av sekretessbestämmelserna. Det föreslås också att offentligheten i fråga om den grundläggande informationen om en rättegång, dvs. de s.k. diarieuppgifterna, i vissa avseenden skall utökas. Förutsättningarna för muntlig förhandling inom stängda dörrar skall enligt förslaget alltid vara beroende av prövning. Indelningen i gällande lag i obligatorisk förhandling inom stängda dörrar och förhandling inom stängda dörrar enligt prövning skall frångås. Nytt är också att en rättegångs offentlighet skall kunna begränsas för att skydda vittnen. I den föreslagna lagen ingår också exakta kriterier för när upptagning av en muntlig förhandling, t.ex. genom fotografering, är möjlig och heltäckande procedurbestämmelser för förfarandet när ett avgörande om en rättegångs offentlighet fattas. Nyckelord Rättegångars offentlighet, rättegångsförfarande, grundläggande rättigheter Övriga uppgifter Seriens namn och nummer Kommittébetänkande 2002:1 Sidoantal Språk ISSN Pris ISBN Sekretessgrad 199 Distribution Edita Publishing Ab finska Förlag Justitieministeriet offentlig
5 Oikeusministeriölle Oikeusministeriö asetti 24 päivänä toukokuuta 2000 toimikunnan, jonka tehtäväksi annettiin valmistella hallituksen esityksen muotoon laadittu ehdotus uudeksi oikeudenkäynnin julkisuutta koskevaksi lainsäädännöksi. Toimikunnan oli selvitettävä, voidaanko kaikki oikeudenkäynnin julkisuutta koskevat säännökset koota samaan lakiin sekä tässä yhteydessä arvioida sitä, olisiko hallintotuomioistuimia ja yleisiä tuomioistuimia varten laadittava yhteinen vai erillinen säännöstö. Toimikunnan esitys tuli toimeksiannon mukaan laatia siten, että siinä erityisesti selvitetään seuraavia kysymyksiä:
6 - oikeudenkäynnin yleisöjulkisuutta ja mediajulkisuutta koskevia lainsäännöksiä, mutta myös asianosaisjulkisuutta; - oikeudenkäyntiaineiston julkisuutta, käsittelyn julkisuutta ja näiden suhdetta toisiinsa; - nykyaikaisen tietotekniikan käyttämisen vaikutuksia oikeudenkäynnin julkisuuteen sekä diaarijulkisuutta; - oikeudenkäynnin julkisuuden sekä kirjallisen menettelyn ja istuntokäsittelyjen suhdetta; - onko tarpeen muuttaa nykyisiä pakollisen ja toisaalta harkinnanvaraisen suljetun käsittelyn edellytyksiä; - missä määrin asianosaisen omalle näkemykselle oikeudenkäynnin julkisuudesta olisi annettava painoarvoa; - olisiko tarvetta luoda erityissääntelyä erityisen laajaa julkisuutta herättäviä asioita varten; - voitaisiinko, tuomioistuimen päättäessä salassapidosta, nykyistä useammin päättää vain osittaisesta salaamisesta; - onko laissa määrättävä todistajan, asianomistajan tai asianosaisen suojelusta yleisöjulkisuuden rajoitusperusteena sekä - olisiko tuomareiden neuvottelusalaisuudesta säädettävä nimenomaisesti laissa. Toimikunnan tuli selvittää nämä ja muutkin oikeudenkäynnin julkisuuteen liittyvät näkökohdat sekä oikeudenkäynnin julkisuudesta annetun lain muutostarpeet ja tehdä ehdotuksensa niiden ratkaisemiseksi. Toimikunnan oli työssään myös otettava huomioon viranomaisten toiminnan julkisuudesta annetun lain uudistuksen yhteydessä käyty keskustelu. Toimikunnan puheenjohtajaksi kutsuttiin Vantaan käräjäoikeuden laamanni Lauri Melander ja jäseniksi hallintojohtaja, käräjätuomari Antero Nuotto Helsingin käräjäoikeudesta, hallintooikeustuomari Ritva Routio Helsingin hallinto-oikeudesta, hallintopäällikkö Antti Savela Oulun käräjäoikeudesta (sittemmin oikeusministeriön erityisasiantuntija), erityisasiantuntija Marja Wallin oikeusministeriöstä (sittemmin eduskuntasihteeri), kihlakunnansyyttäjä Leena Metsäpelto Järvenpään kihlakunnanviraston syyttäjäosastosta (sittemmin valtionsyyttäjä), asianajaja Antti Heikinheimo Asianajotoimisto Hannes Snellman Oy:stä, hovioikeudenlaamanni Raija Kuusimäki Helsingin hovioikeudesta sekä lainsäädäntöneuvos Asko Välimaa oikeusministeriöstä, joka myös toimi toimikunnan sihteerinä. Pysyväksi asiantuntijaksi kutsuttiin toimittaja Susanna Reinboth. Toimikunnan sivutoimiseksi sihteeriksi kutsuttiin toimikunnan jäsen Antti Savela.
7 Toimikunta otti nimekseen oikeudenkäynnin julkisuus -toimikunta. Toimikunta on kokoontunut 26 kertaa. Toimikunta lähetti eräiden maiden oikeusministeriöille kyselyn niiden asiaa koskevasta lainsäädännöstä. Toimikunta on kuullut asiantuntijoina asiamies Lauri Kerosuota Suomen Journalistiliitosta, professori Veli-Pekka Viljasta Turun yliopistosta, professori Antti Jokelaa Turun yliopistosta, professori Timo Konstaria Helsingin yliopistosta, professori Martin Scheininiä Åbo Akademista, lainsäädäntöneuvos Anna-Riitta Wallinia sekä tietohallintopäällikkö Kari Kujasta oikeusministeriöstä. Oikeusministeriö pidensi alunperin 30 syyskuuta 2001 päättymään asetettua määräaikaa 31 päivään joulukuuta 2001 asti. Mietintöön liittyy toimikunnan pysyvän asiantuntijan Susanna Reinbothin eriävä mielipide. Saatuaan työnsä valmiiksi toimikunta kunnioittavasti luovuttaa mietintönsä oikeusministeriölle. Helsingissä 30 päivänä tammikuuta 2002 Lauri Melander Antero Nuotto Ritva Routio Antti Savela Marja Wallin Leena Metsäpelto Antti Heikinheimo Raija Kuusimäki Asko Välimaa Susanna Reinboth
8 Hallituksen esitys Eduskunnalle oikeudenkäynnin julkisuuslaiksi ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan oikeudenkäynnin julkisuutta koskeva lainsäädäntö uudistettavaksi kokonaisuudessaan. Oikeudenkäynnin julkisuuslaki korvaisi nykyisen oikeudenkäynnin julkisuudesta annetun lain. Oikeudenkäynnin julkisuuslaki olisi oikeudenkäynnin julkisuutta sääntelevä yleislaki ja se sisältäisi oikeudenkäynnin julkisuutta koskevat säännökset kaikkien tuomioistuimien ja prosessilajien osalta. Esityksen tavoitteena on lisätä oikeudenkäyntien avoimuutta ja julkisuutta yleensä sekä parantaa lainkäytön läpinäkyvyyttä kaikissa tuomioistuimissa. Tavoitteena on myös parantaa tuomioistuimien mahdollisuuksia tapauskohtaisen harkinnan perusteella ottaa aikaisempaa monipuolisemmin ja joustavammin oikeudenkäynnissä huomioon sekä oikeudenkäynnin julkisuus, yksityiselämän suoja että muut oikeudenkäynnin julkisuuden toteuttamiseen vaikuttavat seikat. Esityksellä pyritään vielä edistämään tiedotusvälineiden mahdollisuuksia hoitaa tehtäväänsä oikeudenkäynnin tosiasiallisen julkisuuden toteuttajina. Tavoitteena on lisäksi selkeyttää oikeudenkäynnin julkisuutta koskevaa säännöstöä. Jatkossa kaikki keskeiset oikeudenkäynnin julkisuuden eri osa-alueita koskevat säännökset olisivat samassa laissa. Esityksessä ehdotetaan oikeudenkäynnin julkisuutta lisättäväksi nykyisestä useassa eri suhteessa. Julkisuus lisääntyisi ehdotuksen mukaan erityisesti kirjallisena käytävien oikeudenkäyntien osalta. Oikeudenkäyntiasiakirjojen salassapidon taso määriteltäisiin kokonaan uudelleen siten, että se tekisi mahdolliseksi niiden aikaisempaa laajemman julkisuuden. Tämä merkitsisi samalla irtautumista viranomaisten toiminnan julkisuudesta annetun lain salassapitosäännöksistä. Ehdotuksen mukaan aikaisempaa vähäisempi osa oikeudenkäyntiasiakirjoista olisi suoraan lain nojalla salassapidettäviä. Oikeudenkäynnin julkisuusperiaate ulottuisi siten entistä selvemmin myös kirjallisesti käytävään oikeudenkäyntiin. Oikeudenkäynnin julkisuuslakiin tulisi omat oikeudenkäyntiasiakirjoja koskevat salassapitosäännökset. Viranomaisten toiminnan julkisuudesta annetun lain tai muun lain salassapitosäännökset eivät kuitenkaan jatkossakaan olisi merkityksettömiä, koska ne mahdollistaisivat tuomioistuimelle salassapitomääräyksen antamisen.
9 Tuomioistuimien ratkaisujen julkisuutta lisättäisiin. Ehdotuksen mukaan tuomioistuimen ratkaisut olisivat aina julkisia, jollei tuomioistuin laissa säädettyjen edellytysten täyttyessä määräisi ratkaisua joltakin osin salassapidettäväksi. Ratkaisun lopputulos ja sovelletut lainkohdat olisivat tällöinkin julkisia. Jos asia olisi yhteiskunnallisesti merkittävä tai se olisi synnyttänyt huomattavaa kiinnostusta julkisuudessa, siitä olisi salassapitomääräyksen antamisesta huolimatta laadittava julkinen seloste, joka sisältäisi myös pääpiirteittäisen selostuksen asiasta ja ratkaisun perusteluista. Myös oikeudenkäynnin perustietojen, eli ns. diaaritietojen julkisuutta ehdotetaan eräin osin lisättäväksi. Jatkossa merkitystä perustietojen julkisuuden kannalta ei enää olisi sillä, onko tieto merkitty diaariin vai ei. Vaikka diaaritietojen julkisuutta lisättäisiinkin, samalla kuitenkin laajennettaisiin mahdollisuuksia salata asianosaisen henkilöllisyys. Jatkossa rikosasian asianomistajan lisäksi myös turvapaikanhakijan henkilöllisyys voitaisiin jättää diaaritietona antamatta, jos tiedon antaminen vaarantaisi turvapaikanhakijan tai tämän läheisen turvallisuutta. Yleisöltä suljetun suullisen käsittelyn edellytykset olisivat ehdotuksen mukaan aina harkinnanvaraisia. Nykyisen lain jaottelusta pakolliseen ja harkinnanvaraisesti suljettuun käsittelyyn luovuttaisiin. Ehdotetussa laissa on kattavat säännökset niistä edellytyksistä, joiden täyttyessä suullinen käsittely voitaisiin toimittaa yleisön läsnä olematta. Ehdotettuun lakiin sisältyy myös täsmälliset kriteerit sille, milloin suullisen käsittelyn taltiointi esimerkiksi kuvaamalla olisi mahdollista. Uutta olisi myös se, että oikeudenkäynnin julkisuutta voitaisiin rajoittaa todistajan suojeluperusteella. Ehdotettuun lakiin sisältyisivät oikeudenkäynnin julkisuusratkaisuja tehtäessä noudatettavaa menettelyä koskevat säännökset. Niiden mukaan oikeudenkäynnin julkisuusratkaisut olisivat aina lainkäyttöratkaisuja. Säännökset sisältäisivät määräykset asianosaisten ja muiden tahojen kuulemisesta julkisuusratkaisuja tehtäessä, väliaikaismääräyksen antamisesta, asian uudelleen käsittelemisestä ja muutoksenhausta. Esitykseen sisältyvät myös ehdotukset 12 eri lain muuttamisesta. Ehdotetut lait ovat tarkoitetut tulemaan voimaan noin puolen vuoden kuluttua siitä, kun ne on hyväksytty ja vahvistettu.
10 SISÄLLYSLUETTELO ESITYKSEN PÄÄASIALLINEN SISÄLTÖ..1 SISÄLLYSLUETTELO....3 YLEISPERUSTELUT Johdanto Nykytila Lainsäädäntö Laki oikeudenkäynnin julkisuudesta Muu lainsäädäntö Oikeudenkäynnin julkisuus perus- ja ihmisoikeutena Käytäntö ja nykytilan epäkohdat Lainsäädännöstä eräissä muissa maissa Ruotsi Norja Tanska Itävalta Portugali Kanada Esityksen tavoitteet ja keskeiset ehdotukset Tavoitteet Keskeiset ehdotukset Uusi yleislaki oikeudenkäynnin julkisuudesta Oikeudenkäynnin julkisuuden lisääminen Oikeudenkäynnin perustiedot Oikeudenkäyntiasiakirjojen julkisuus Käsittelyn julkisuus Ratkaisun julkisuus 46
11 Menettelysäännökset Muut ehdotukset Esityksen vaikutukset Yleistä Taloudelliset ja organisatoriset vaikutukset Vaikutukset kansalaisiin Asian valmistelu Muita esitykseen vaikuttavia seikkoja Riippuvuus muista esityksistä Riippuvuus kansainvälisistä sopimuksista ja velvoitteista..52 YKSITYISKOHTAISET PERUSTELUT Lakiehdotusten perustelut Oikeudenkäynnin julkisuuslaki luku. Yleiset säännökset luku. Tiedot oikeudenkäynnistä 60 3 luku. Oikeudenkäyntiasiakirjan julkisuus luku. Suullisen käsittelyn julkisuus luku. Ratkaisun julkisuus luku. Menettelysäännöksiä luku. Erinäiset säännökset Laki viranomaisten toiminnan julkisuudesta Hallinto-oikeuslaki Laki Korkeimmasta hallinto-oikeudesta Markkinaoikeuslaki Laki eräiden markkinaoikeudellisten asioiden käsittelystä Oikeudenkäymiskaari Laki yrityksen saneerauksesta Laki yksityishenkilön velkajärjestelystä Rikosrekisterilaki...148
12 1.11. Maakaari Laki lapsen huoltoa ja tapaamisoikeutta koskevan päätöksen täytäntöönpanosta Laki sosiaalihuollon asiakkaan asemasta ja oikeuksista Voimaantulo Säätämisjärjestys.151 LAKIEHDOTUKSET Oikeudenkäynnin julkisuuslaki Laki viranomaisten toiminnan julkisuudesta annetun lain muuttamisesta Laki hallinto-oikeuslain 22 :n muuttamisesta Laki korkeimmasta hallinto-oikeudesta annetun lain 16 c :n muuttamisesta Laki markkinaoikeuslain 15 :n muuttamisesta Laki eräiden markkinaoikeudellisten asioiden käsittelystä annetun lain 16 :n muuttamisesta Laki oikeudenkäymiskaaren 17 luvun 34 :n muuttamisesta Laki yrityksen saneerauksesta annetun lain 100 :n muuttamisesta Laki yksityishenkilön velkajärjestelystä annetun lain 81 :n muuttamisesta Laki rikosrekisterilain 11 :n muuttamisesta Laki maakaaren 6 luvun 14 :n muuttamisesta Laki lapsen huoltoa ja tapaamisoikeutta koskevan päätöksen täytäntöönpanosta annetun lain 12 :n muuttamisesta Laki sosiaalihuollon asiakkaan asemasta ja oikeuksista annetun lain 27 :n muuttamisesta LIITE 172 RINNAKKAISTEKSTIT Laki viranomaisten toiminnan julkisuudesta annetun lain muuttamisesta Laki hallinto-oikeuslain 22 :n muuttamisesta Laki korkeimmasta hallinto-oikeudesta annetun lain 16 c :n muuttamisesta Laki markkinaoikeuslain 15 :n muuttamisesta Laki eräiden markkinaoikeudellisten asioiden käsittelystä annetun lain
13 16 :n muuttamisesta Laki oikeudenkäymiskaaren 17 luvun 34 :n muuttamisesta Laki yrityksen saneerauksesta annetun lain 100 :n muuttamisesta Laki yksityishenkilön velkajärjestelystä annetun lain 81 :n muuttamisesta Laki rikosrekisterilain 11 :n muuttamisesta Laki maakaaren 6 luvun 14 :n muuttamisesta Laki lapsen huoltoa ja tapaamisoikeutta koskevan päätöksen täytäntöönpanosta annetun lain 12 :n muuttamisesta Laki sosiaalihuollon asiakkaan asemasta ja oikeuksista annetun lain 27 :n muuttamisesta.185
14 YLEISPERUSTELUT 1. Johdanto Oikeudenkäynnin julkisuusperiaatteella tarkoitetaan sitä, että kenellä tahansa on oikeus ja mahdollisuus saada tieto oikeudenkäynneistä (diaarijulkisuus), käydä seuraamassa tuomioistuimissa järjestettäviä suullisia käsittelyjä (käsittelyjulkisuus), saada tieto tuomioistuinten tekemistä ratkaisuista (ratkaisujulkisuus) ja tutustua oikeudenkäynneissä kertyneisiin asiakirjoihin (asiakirjajulkisuus). Oikeudenkäynnin julkisuuperiaatteen voidaan katsoa olevan osa yleistä viranomaisten toiminnan julkisuusperiaatetta, jolla puolestaan tarkoitetaan sitä, että jokaisella on oikeus saada tietoja viranomaisten toiminnasta ja asiakirjoista sekä omissa asioissaan, että asioissa, jotka eivät koske suoranaisesti häntä itseään. Julkisuusperiaatteella tavoitellaan muun muassa jokaiselle oikeutta valvoa julkista valtaa sekä osallistumis- ja vaikuttamisoikeuksien tosiasiallista ja tehokasta käyttömahdollisuutta. Puhuttaessa oikeudenkäynnin julkisuudesta tarkoitetaan yleensä yleisön oikeutta olla läsnä oikeudenkäynnissä ja saada tietoja oikeudenkäynnistä (yleisöjulkisuus). Oikeudenkäynnin julkisuusperiaatteen piiriin kuuluu kuitenkin myös oikeudenkäynnin osapuolena olevan asianosaisen vastaava oikeus (asianosaisjulkisuus). Asianosaisjulkisuus on keskeinen oikeudenmukaisen oikeudenkäynnin osa-alue. Se liittyy kiinteästi ns. kuulemisperiaatteeseen, joka tarkoittaa sitä, että asianosaiselle on aina varattava tilaisuus tulla kuulluksi ja esittää näkemyksensä asiassa. Kokemukset osoittavat, että oikeudenkäynneissä suullisessa käsittelyssä ei ole monestikaan paikalla ulkopuolista yleisöä, vaikka käsittely järjestetäänkin avoimena ja julkisena. Tämän vuoksi oikeudenkäynnin yleisöjulkisuus toteutuukin käytännössä yleensä tiedotusvälineiden kautta. Tässä suhteessa viime aikoina yhä suurempaa merkitystä on saanut tuomioistuimien harjoittama oikeudenkäynneistä tiedottaminen, koska käytännössä yleisö seuraa oikeudenkäyntejä lähinnä vain tiedotusvälineiden kautta. Keskeinen tosiasiallinen merkitys oikeudenkäynnin julkisuuden toteutumisessa on myös sillä, miten avoimesti ja seikkaperäisesti tuomioistuimien ratkaisut perustellaan ja järjestetäänkö oikeudenkäynnin kuluessa suullista käsittelyä.
15 Oikeudenkäynnin julkisuudella tavoitellaan osin samoja päämääriä kuin viranomaisten toiminnassa yleisemminkin sovellettavalla julkisuusperiaatteella. Tuomioistuimet eivät kuitenkaan asemaltaan ja tehtäviltään ole kaikessa suhteessa rinnastettavissa muihin viranomaisiin. Tuomioistuimet ovat muusta hallinnosta riippumattomia ja niiden tehtävänä on käyttää tuomiovaltaa yhteiskunnassa ja antaa ihmisille oikeusturvaa yksittäisiä asioita ratkaisemalla. Tuomioistuimien harjoittama lainkäyttö on luonteeltaan huomattavan auktoritatiivista ja siinä käytetään merkittävää yksilöihin ja yhteisöihin kohdistuvaa pakkovaltaa tuomioistuimen tekemien ratkaisujen sitoessa oikeudenkäynnin osapuolia. Tuomioistuimet eivät huomattavasta yhteiskunnallisesta asemastaan huolimatta ole suoranaisesti demokraattisen kontrollin tai valvonnan ulottuvilla. Muun muassa näistä syistä johtuen oikeudenkäynnin julkisuudella on vanhastaan ollut muuhun viranomaistoiminnan julkisuuteen nähden korostuneempi asema. Onkin katsottu, että oikeudenkäynnin julkisuus on yksi demokraattisen oikeusvaltion keskeisiä tunnusmerkkejä. Oikeudenkäynnin julkisuudella on tärkeä merkitys tuomioistuimien toiminnan kontrolloimisessa. Se mahdollistaa kansalaisten tuomioistuimiin kohdistaman valvonnan. Tuomioistuimien toiminnan avoimuus on myös omiaan lisäämään kansalaisten tuomioistuimia kohtaan tuntemaa luottamusta. Avoimesti tapahtuvaa tuomitsemistoimintaa on helpompi pitää luotettavana ja asiallisena kuin salaista. Merkitystä vailla ei ole myöskään se, että oikeudenkäynnin julkisuuden kautta ihmiset saavat tietoa oikeusjärjestyksen sisällöstä. Erityisesti rikosoikeudenkäynnissä oikeudenkäynnin julkisuus on tärkeä koko menettelyn hyväksyttävyyden kannalta rikosprosessissa käytettävän huomattavan julkisen pakkovallan vuoksi. Oikeudenkäynnin julkisuus myös turvaa asianosaisten asemaa oikeudenkäynnissä suojatessaan heitä salaiselta lainkäytöltä ja on siksi heidän oikeusturvansa vuoksi tärkeää. Oikeudenkäynnin julkisuus saattaa kuitenkin olla eri syistä johtuen myös haitallista. Oikeudenkäynnissä voi tulla esille seikkoja, jotka olisi eri syistä johtuen perustellumpaa pitää salassa kuin julkistaa. Yleisen edun vuoksi on joissakin tilanteissa pidettävä salassa esimerkiksi kansallista turvallisuutta tai ympäristönsuojelua koskevat tiedot. Yksilön edun vuoksi taas on pidettävä salassa esimerkiksi yksilön persoonallisuutta voimakkaasti loukkaavat tiedot. Paitsi että tällaisten tietojen tuleminen julkiseksi loukkaisi henkilön yksityiselämän suojaa, se saattaisi joissakin tilanteissa johtaa jopa siihen, että asianosainen mieluummin luopuu koko oikeudenkäynnistä, kuin alistuu häntä koskevien tietojen julkiseksi tulemiselle. Näin vaikuttaessaan oikeudenkäynnin julkisuus estäisi tosiasiallisesti henkilöä pääsemästä oikeuksiinsa ja käyttämästä hänelle perus- ja ihmisoikeutena kuuluvaa oikeutta oikeudenmukaiseen oikeudenkäyntiin.
16 Lakiehdotusta valmisteltaessa on punnittu sitä, miten oikeudenkäynnin julkisuuden edut ja toisaalta myös sen joissakin tilanteissa aiheuttamat ilmeiset haitat arvotetaan suhteessa toisiinsa, ja miten tämä kysymys ratkaistaan lainsäädännöllisesti siten, että oikeudenkäynnissä yksittäistapauksessa päästään mahdollisimman tasapainoiseen ratkaisuun. Tavoitteena on ollut löytää sellainen ratkaisu, että oikeudenkäyntien julkisuutta ei tarpeettomasti rajoitettaisi, mutta toisaalta oikeudenkäyntien julkisuus ei johtaisi myöskään muiden tärkeiden etujen tarpeettomaan ja suhteettomaan loukkaamiseen. Yleisellä tasolla yksinkertaista ja selkeää ratkaisua tähän kysymykseen ei ole olemassa. Lakiehdotuksessa on lähdetty siitä, että tuomioistuimille on annettava riittävästi harkintavaltaa ja erilaisia keinovalikoimia sekä oikeudenkäynnin julkisuuden että sitä vastaan puhuvien seikkojen huomioimiseksi mahdollisimman hyvään ratkaisuun pääsemiseksi tuomioistuimen käsitellessä yksittäistä asiaa. Esityksessä ehdotetaan säädettäväksi uusi oikeudenkäynnin julkisuuslaki, joka sisältäisi yleisöjulkisuutta ja asianosaisjulkisuutta sekä niiden toteuttamista oikeudenkäynnissä koskevat keskeiset säännökset. Nykyisiin vastaaviin säännöksiin ehdotetaan eräitä merkittäviä uudistuksia. Tuomioistuimille kuuluvaa tiedottamista koskevia säännöksiä lakiehdotukseen ei sen sijaan sisälly, vaan sitä ohjaavat jatkossakin muut, lähinnä viranomaisten toiminnan julkisuudesta annetun lain säännökset. 2. Nykytila 2.1. Lainsäädäntö Laki oikeudenkäynnin julkisuudesta Yleistä. Oikeudenkäynnin julkisuudesta säädetään nykyisin voimaan tulleessa laissa oikeudenkäynnin julkisuudesta (945/1984, jäljempänä OikJulkL). Laki on luonteeltaan lähinnä käsittelyjulkisuutta, eli suullista käsittelyä koskeva yleislaki, mutta siinä on myös useita tärkeitä tuomioistuimien diaari-, asiakirja- ja ratkaisujulkisuutta koskevia säännöksiä. Lakia sovelletaan valtakunnanoikeudessa, korkeimmassa oikeudessa, korkeimmassa hallinto-oikeudessa, hovioikeudessa, hallinto-oikeudessa, käräjäoikeudessa, vakuutusoikeudessa, työtuomioistuimessa, lukien perustetussa markkinaoikeudessa ja sotaoikeudessa. Erityislainsäädännössä on
17 eräiden tuomioistuinten osalta jäljempänä selostettavia oikeudenkäynnin julkisuutta koskevia poikkeussäännöksiä. Käsittelyn julkisuus. Lähtökohtana on, että asian käsittely tuomioistuimessa on julkista (OikJulkL 3 ). Tämä tarkoittaa sitä, että yleisöllä on lähtökohtaisesti oikeus olla läsnä asian valmistelevassa ja varsinaisessa suullisessa käsittelyssä. Sama koskee myös asianosaisen, todistajan ja asiantuntijan suullista kuulemista sekä katselmusta. Käsittelyn julkisuus ei kuitenkaan ole rajoituksetonta. Suullinen käsittely toimitetaan tietyissä tilanteissa suoraan lain nojalla yleisöltä suljettuna ja lisäksi tuomioistuin voi eräissä tilanteissa laissa säädettyjen edellytysten täyttyessä päättää suljetusta käsittelystä. Kun käsittely pidetään suljettuna, siellä saavat asianosaisten sekä heidän edustajiensa ja avustajiensa lisäksi olla läsnä vain ne, joiden läsnäoloa tuomioistuin pitää tarpeellisena. Suljettu käsittely (OikJulkL 4 ) on ensinnäkin aina pakollinen silloin, jos julkinen käsittely saattaisi vaarantaa valtion ulkoista turvallisuutta taikka huonontaa valtion suhteita toiseen valtioon tai kansainväliseen yhteisöön. Harkinnanvarainen suljettu käsittely (OikJulkL 5 ) tulee asianosaisen vaatimuksesta tai erityisestä syystä tuomioistuimen aloitteesta kysymykseen puolestaan silloin, 1) kun käsitellään sivellisyysrikosta, kunnianloukkausta tai yksityiselämän loukkaamista koskevaa asiaa taikka muuta sellaista rikosasiaa, joka koskee erityisen arkaluonteista henkilön yksityiselämään liittyvää seikkaa, 2) kun käsitellään avioliittoa, isyyttä, lapseksiottamista, lapsen huoltoa ja tapaamisoikeutta, holhousta taikka muuta sellaista riita- tai hakemusasiaa ja siinä esitetään erityisen arkaluonteisia henkilön yksityiselämään liittyviä seikkoja, tai 3) kun alle 18-vuotias hennkilö on syytteessä rikoksesta. Tuomioistuin voi myös päättää, että suullinen käsittely toimitetaan tarpeellisin osin yleisön läsnä olematta silloin, 1) kun siinä esitetään salassa pidettävä asiakirja tai ilmaistaan tieto, josta on säädetty vaitiolovelvollisuus,
18 2) kun siinä on velvoitettu ilmaisemaan seikka tai tuomaan katsastettavaksi esine tai asiakirja, jonka ilmaisemisesta tai katsastettavaksi tuomisesta saisi muuten kieltäytyä, taikka velvoitettu vastaamaan kysymykseen, johon vastaamisesta saisi muuten kieltäytyä, tai kun siinä esitettävä asiakirja sisältää syytetyn ja häneen oikeudenkäymiskaaren 17 luvun 20 :ssä tarkoitetussa suhteessa olevan henkilön (syytetyn läheiset, joiden ei tarvitse vastoin tahtoansa todistaa) välisen tiedonannon taikka sellaista, josta oikeudenkäymiskaaren 17 luvun 23 :ssä tarkoitettu henkilö (virkamies, lääkäri, oikeudenkäyntiavustaja ym.) ei saa todistaa oikeudenkäynnissä tai 24 :ssä tarkoitettu henkilö (esimerkiksi jos todistamisesta seuraa itselle syytteen vaara) saa kieltäytyä kertomasta, tai 3) kun siinä kuullaan alle 15-vuotiasta tai henkilöä, jonka toimintakelpoisuutta on rajoitettu. Eräiden pakkokeinoasioiden käsittelyn julkisuudesta on omia erillissäännöksiä (OikJulkL 5a ). Näiden säännösten mukaan tuomioistuin voi päättää, että vangitsemista, matkustuskieltoa ja todisteiden esittämistä koskevan asian suullinen käsittely ennen syytteen käsittelyn alkua toimitetaan yleisön läsnä olematta, jos pakkokeinovaatimuksen esittäjä tutkinnallisista syistä tai epäilty itse sitä pyytää taikka jos tuomioistuin katsoo siihen muuten olevan syytä. Vastoin epäillyn pyyntöä asia saadaan käsitellä yleisön läsnä ollessa vain erityisen painavasta syystä. Käsittelyn julkisuutta näissä asioissa harkittaessa on otettava soveltuvin osin huomioon myös mitä säädetään varsinaisen käsittelyn julkisuudesta. Pakkokeinolain (450/1987) 5a luvussa tarkoitettua pakkokeinoa koskeva asia (telekuuntelu, televalvonta ja tekninen tarkkailu) käsitellään sekä päätös julistetaan myös sovellettujen lainkohtien ja tuomiolauselman osalta yleisön läsnä olematta. Päätös ja oikeudenkäyntiaineisto tulevat näissä tapauksissa julkisiksi, kun pakkokeinon käytöstä on viimeistään ilmoitettava rikoksesta epäillylle, jollei tuomioistuin päätä toisin. Diaarijulkisuus. OikJulkL 2 :ssä on omat, viranomaisten toiminnan julkisuudesta annetun lain säännöksiin nähden ensisijaiset ja tyhjentäväksi tarkoitetut ns. diaarijulkisuutta koskevat säännökset. Lainkohdan mukaan tuomioistuimen diaariin ja muuhun asiakirjahakemistoon tehdyt merkinnät asianosaisen nimestä samoin kuin asian laadusta sekä asian käsittelyn istuntoajankohdasta ja paikasta tulevat julkisiksi, kun ne on tehty.
19 Pakkokeinolain 5a luvussa tarkoitettua pakkokeinoa koskevassa asiassa tehdyt merkinnät tulevat kuitenkin julkisiksi vasta, kun pakkokeinon käytöstä viimeistään on ilmoitettava rikoksesta epäillylle, jollei tuomioistuin päätä toisin. Erityisasemassa on tieto asianomistajan henkilöllisyydestä rikosasiassa, joka koskee erityisen arkaluonteista henkilön yksityiselämään liittyvää seikkaa. Tällaisessa tapauksessa henkilöllisyyttä koskeva tieto voidaan diaaritietona jättää antamatta. Oikeudenkäyntiasiakirjojen julkisuus. Kuten edellä on kerrottu, OikJulkL koskee pääasiallisesti suullisen istuntokäsittelyn julkisuutta, kun taas asiakirjojen osalta keskeiset säännökset ovat viranomaisten toiminnan julkisuutta sääntelevässä yleislaissa (621/1999, jäljempänä julkisuuslaki). Lakien keskinäinen suhde on järjestetty OikJulkL 9 :n 1 momentissa, jonka mukaan oikeudenkäyntiasiakirjojen julkisuudesta on voimassa, mitä viranomaisten toiminnan julkisuudesta annetussa laissa säädetään, jollei OikJulkL 2 :stä tai 9 :n 2 tai 3 momentista muuta johdu. Mitä asiakirjasta säädetään, koskee myös muuta oikeudenkäyntiaineistoa, kuten esimerkiksi todisteluesineitä. Julkisuuslain säännösten mukaan oikeudenkäynnissä esiintyvät asiakirjat ovat lähtökohtaisesti julkisia. Pääsääntönä olevasta asiakirjojen julkisuudesta on kuitenkin lukuisia tuossa ja muussa erityislainsäädännössä olevia poikkeussäännöksiä. OikJulkL 9 :n 2 momentti koskee sitä tilannetta, jolloin oikeudenkäynnissä järjestetään suullinen käsittely. Tuolloinkin oikeudenkäyntiasiakirjat ovat lähtökohtaisesti julkisia, mutta tuomioistuin voi kuitenkin päättää, että oikeudenkäyntiaineisto, oikeudenkäyntiasiakirjat siihen sisältyen, sovellettuja lainkohtia ja tuomiolauselmaa lukuun ottamatta on pidettävä tarpeellisin osin salassa määräajan, enintään 40 vuotta päätöksen antamisesta. Salassapitomääräyksen antaminen on mahdollista, jos a) suullinen käsittely on ollut kokonaan tai osaksi suljettu, tai b) siinä on esitetty salassa pidettävä asiakirja tai esine, taikka c) ilmaistu tieto, josta on säädetty salassapitovelvollisuus. Osa oikeudenkäyntiasiakirjoista pysyy salaisena julkisesta suullisesta käsittelystä huolimatta, jollei tuomioistuin asiaan liittyvän painavan yleisen edun vuoksi toisin päätä. Niiden osalta tuomioistuimen ei tarvitse antaa erillistä salassapitomääräystä, vaan salassapito seuraa suoraan lain säännöksestä (OikJulkL 9 2 mom.) Tällaisia asiakirjoja ovat eräät lähinnä yksityiselämän suojaamiseksi julkisuuslain 24 :n 1 momentin 26, 27, 29, 30 ja 31 kohdassa tarkoitetut tai niitä
20 vastaavat muussa laissa salassa pidettäviksi säädetyt tuomioistuimelle annetut asiakirjat. Näiden asiakirjojen salassa pysymisen kannalta ei merkitystä ole henkilön roolilla oikeudenkäynnissä, vaan ne pysyvät salassa kaikkia oikeudenkäynnin osapuolia ja sivullisiakin koskevien tietojen osalta. Samoin henkilön terveydentilatietoja sisältävät asiakirjat pysyvät kaikkien oikeudenkäynnin osapuolten sekä sivullisten osalta suoraan lain nojalla salassa julkisesta suullisesta käsittelystä huolimatta. Näidenkin asiakirjojen osalta tuomioistuin voi kuitenkin asiaan liittyvän painavan yleisen edun vuoksi päättää niiden tulemisesta julkiseksi. Asianomistajan tai sivullisen suojaamiseksi rikosasiassa taikka asianosaisen tai sivullisen suojaamiseksi riita-asiassa tai hallintolainkäyttöasiassa lähinnä yksityiselämän suojan vuoksi salassa pidettäväksi säädetyt viranomaisten toiminnan julkisuudesta annetun lain 24 :n 1 momentin 24, 25, ja 32 kohdassa tai niitä vastaavat muussa laissa salassa pidettäviksi säädetyt tuomioistuimelle annetut asiakirjat pysyvät samoin ilman erillistä tuomioistuimen antamaa salassapitomääräystä salassa julkisesta suullisesta oikeudenkäynnistä huolimatta, jollei tuomioistuin asiaan liittyvän painavan yleisen edun vuoksi toisin päätä. Näiden asiakirjojen osalta suojaa ei ole ulotettu rikosasian vastaajaan, vaan häntä koskevien tietojen osalta tarvitaan aina erillinen tuomioistuimen antama salassapitomääräys. Ennen syytteen käsittelyn alkua toimitettavassa pakkokeinoasian käsittelyssä tai todisteiden vastaanotossa kertynyt oikeudenkäyntiaineisto voidaan myös määrätä pidettäväksi salassa enintään syyteasian käsittelyyn asti taikka kunnes asia on jätetty sillensä (OikJulkL 9 3 mom.). Salassa pidettävien tietojen käsittely oikeudenkäynnissä. Julkisuuslain säätämisen yhteydessä OikJulkL:n lisättiin uusi 5b, jossa säädetään eräiden salassa pidettävien tietojen käsittelystä oikeudenkäynnissä. Lainkohdan mukaan viranomaisten toiminnan julkisuudesta annetun lain 24 :n 1 momentin 24-27, 29, 30 ja 32 kohdassa tai niitä vastaavia muussa laissa salassa pidettäviksi säädettyjä tietoja saa esittää suullisesti tai apuvälineiden avulla julkisessa käsittelyssä sekä ottaa julkiseen ratkaisuun siinä laajuudessa kuin se asian käsittelemiseksi ja ratkaisun perustelemiseksi on tarpeellista. Säännöksen tarkoituksena on lähinnä kiinnittää tuomioistuimien huomioita yksityiselämän suojaan oikeudenkäynnissä. Julkisuuslain 24 :n 1 momentin 31 kohdassa tarkoitettuja ns. henkilön salaisia yhteystietoja ei kuitenkaan saa käsitellä julkisessa istunnossa eikä ottaa julkiseen ratkaisuun, jollei siihen ole erityisen painavaa syytä. Tuomioistuimen neuvottelun ja ratkaisun julkisuus. Tuomioistuimen neuvottelu ja äänestys
21 tapahtuvat OikJulkL:n mukaan yleisön läsnä olematta (7 ). Yleisöllä on sitä vastoin oikeus olla läsnä tuomiota tai päätöstä julistettaessa (OikJulkL 8 ) Muu lainsäädäntö Oikeudenkäynnin julkisuudesta annetun lain säännösten lisäksi oikeudenkäynnin julkisuutta koskevia säännöksiä on myös muualla lainsäädännössä. Osa säännöksistä koskee oikeudenkäynnin kuluessa toimitettavaa istuntokäsittelyä ja osa oikeudenkäynnissä esiintyviä asiakirjoja. Kun otetaan huomioon erityislainsäädännön vaikutukset ja eri tuomioistuimissa harjoitettavan lainkäytön erityispiirteet, lopputuloksena on, että OikJulkL:n keskeinen soveltamisala on yleisissä tuomioistuimissa ja sielläkin erityisesti käräjäoikeuksissa, joissa pidetään runsaasti suullisia käsittelyjä. Sen sijaan hallintolainkäytössä tulee korostuneesti esille muiden kuin OikJulkL:n säännösten soveltaminen Hallinto-oikeuslain (430/1999) 22 :n mukaan käsittely hallinto-oikeudessa on toimitettava suljetuin ovin asioissa, joissa on säädetty salassapitovelvollisuus. Hallinto-oikeus voi lisäksi määrätä asian käsiteltäväksi suljetuin ovin, milloin julkisesta käsittelystä koituisi asianosaiselle erityistä haittaa. Muutoin hallinto-oikeudessa järjestetyssä suullisessa käsittelyssä on noudatettava OikJulkL:n säännöksiä. Korkeimmasta hallinto-oikeudesta annetun lain (74/1918) 16c :n mukaan korkeimmassa hallintooikeudessa asioissa, joissa on säädetty vaitiolovelvollisuus, on suullinen käsittely sekä asianosaisen, todistajan ja asiantuntijan kuuleminen toimitettava suljetuin ovin. Muissakin asioissa korkein hallinto-oikeus voi päättää, että suullinen käsittely sekä asianosaisen, todistajan ja asiantuntijan kuuleminen toimitetaan suljetuin ovin, jos julkisesta käsittelystä saattaa koitua asianosaiselle erityistä haittaa. Suullisessa käsittelyssä sekä asianosaisen, todistajan ja asiantuntijan kuulemisessa on muutoin noudatettava OikJulkL:n säännöksiä. Markkinaoikeuslain (1527/2001) 15 :n mukaan asian käsittelyyn markkinaoikeudessa sovelletaan oikeudenkäynnin julkisuudesta annettua lakia. Suullinen käsittely on lainkohdan mukaan toimitettava suljetuin ovin niissä asioissa, jotka säädetään markkinaoikeuden toimivaltaan kuuluviksi kilpailunrajoituksista annetussa laissa (480/1992) ja julkisista hankinnoista annetussa laissa (1505/1992) ja joissa on säädetty salassapitovelvollisuus tai jotka markkinaoikeus määrää
22 käsiteltäväksi suljetuin ovin sillä perusteella, että julkisesta käsittelystä aiheutuisi asianosaiselle erityistä haittaa. Sosiaalihuollon asiakkaan asemasta ja oikeuksista annetun lain (812/2000) 27 :n 4 momentin mukaan kun tuomioistuimessa ilmaistaan tuon lain mukaan salassapidettävä tieto, suullinen käsittely on tarpeellisin osin toimitettava yleisön läsnäolematta sekä oikeudenkäyntiaineisto pidettävä salassa siten kuin oikeudenkäynnin julkisuudesta annetun lain 9 :n 2 momentissa säädetään. Menettelyssä noudatetaan soveltuvin osin oikeudenkäynnin julkisuudesta annetun lain säännöksiä. Lapsen huoltoa ja tapaamisoikeutta koskevan päätöksen täytäntöönpanosta annetun lain (619/1996) mukaan käräjäoikeuden on tuon lain mukaisia asioita käsiteltäessä pääsääntöisesti annettava nimetyn henkilön tehtäväksi järjestää asiassa sovittelu. Jos asiaa käsitellään tuomioistuimen istunnossa, voidaan sovittelija kutsua istuntoon kuultavaksi. Mainitun lain 12 :n 2 momentin mukaan kun tuomioistuimessa esitetään salassa pidettävän tiedon sisältävä sovittelijan kertomus tai kuultava ilmaisee mainitun tiedon, suullinen käsittely on tarpeellisin osin toimitettava yleisön läsnäolematta ja oikeudenkäyntiaineisto on pidettävä tarpeellisin osin salassa noudattaen soveltuvin osin OikJulkL:n säännöksiä. Kuten edellä on käynyt ilmi, oikeudenkäyntiasiakirjoihin sovelletaan pääsääntöisesti vain julkisuuslain säännöksiä silloin, kun oikeudenkäynti toimitetaan kirjallisena prosessina toimittamatta suullista istuntokäsittelyä. Julkisuuslaissa säädetään oikeudesta saada tieto viranomaisten julkisista asiakirjoista sekä viranomaisessa toimivan vaitiolovelvollisuudesta, asiakirjojen salassapidosta ja muista tietojen saantia koskevista yleisten ja yksityisten etujen suojaamiseksi välttämättömistä rajoituksista samoin kuin viranomaisten velvollisuuksista mainitun lain tarkoituksen toteuttamiseksi. Julkisuuslaissa ei sen sijaan ole säännöksiä suullisten istuntokäsittelyjen julkisuudesta, vaan niitä koskevat edellä selostetut OikJulkL:n säännökset. Julkisuuslaki sisältää muun ohessa laajan salassapidettävien tietojen ja asiakirjojen luettelon (24 ). Tämä luettelo ei ole kuitenkaan kattava, vaan asiakirjojen salassapitoa koskevia säännöksiä on runsaasti myös muussa julkisuuslakiin nähden erityislain asemassa olevassa lainsäädännössä. Erityislainsäädännössä olevat säännökset tulevat sovellettavaksi myös oikeudenkäynnissä esiintyviin asiakirjoihin. Tällaisia tuomioistuimien toiminnan kannalta keskeisiä erityissäännöksiä
23 on esimerkiksi verotustietojen julkisuudesta ja salassapidosta annetussa laissa (1346/1999), potilaan asemasta ja oikeuksista annetussa laissa (785/1992) ja rikosrekisterilaissa (770/1993). Oikeudenkäynnin julkisuuden toteutumiseen vaikuttaa välillisesti myös henkilötietolain (523/1999) säännökset. Henkilötietolaissa on säännökset siitä, miten henkilötietoja on käsiteltävä. Lain tarkoituksena on toteuttaa yksityiselämän suojaa ja muita yksityisyyden suojaa turvaavia perusoikeuksia henkilötietoja käsiteltäessä sekä edistää hyvän tietojenkäsittelytavan kehittämistä ja noudattamista. Henkilötietolain säännökset tulevat noudatettaviksi myös tuomioistuimissa. Oikeudenkäynnin julkisuuden kannalta on merkitystä myös rikoslain 24 luvun yksityisyyden, rauhan ja kunnian loukkaamisesta annetuilla säännöksillä. Mainitun luvun 8 :n mukaan joka oikeudettomasti 1) joukkotiedotusvälinettä käyttämällä tai 2) muuten toimittamalla lukuisten ihmisten saataville esittää toisen yksityiselämästä tiedon, vihjauksen tai kuvan siten, että teko on omiaan aiheuttamaan vahinkoa tai kärsimystä loukatulle taikka häneen kohdistuvaa halveksuntaa, on tuomittava yksityiselämää loukkaavasta tiedon levittämisestä sakkoon tai vankeuteen enintään kahdeksi vuodeksi. Lainkohdan mukaan yksityiselämää loukkaavana tiedon levittämisenä ei pidetä kuitenkaan sellaisen yksityiselämää koskevan tiedon, vihjauksen tai kuvan esittämistä politiikassa, elinkeinoelämässä tai julkisessa virassa tai tehtävässä taikka näihin rinnastettavassa tehtävässä toimivasta, joka voi vaikuttaa tämän toiminnan arviointiin mainitussa tehtävässä, jos esittäminen on tarpeen yhteiskunnallisesti merkittävän asian käsittelemiseksi. Lainkohdassa kyseessä oleva yksityiselämää loukkaavan tiedon levittämisen kriminalisointi on eräässä korkeimman oikeuden ratkaisussa katsottu tietyssä tilanteessa merkitsevän sitä, että sinällään julkisen oikeudenkäyntitiedon levittäminen on rangaistava teko (ks. KKO 2001:96) Oikeudenkäynnin julkisuus perus- ja ihmisoikeutena Perusoikeudet. Oikeudenkäynnin julkisuus on jokaiselle kuuluva perustuslaissa säädetty perusoikeus ja osa kansalaisten oikeusturvaa. Perustuslain 21 :n oikeusturvaa koskevan säännöksen mukaan oikeusturvaan kuuluu ensinnäkin, että jokaisella on oikeus saada asiansa käsitellyksi asianmukaisesti ja ilman aiheetonta viivästystä lain mukaan toimivaltaisessa tuomioistuimessa tai muussa viranomaisessa sekä saada oikeuksiaan ja velvollisuuksiaan koskeva päätös tuomioistuimen tai muun riippumattoman lainkäyttöelimen käsiteltäväksi. Toiseksi oikeusturvaan kuuluu keskeisesti oikeudenmukainen oikeudenkäynti, jonka takeena ovat kyseisen perustuslainsäännöksen mukaan käsittelyn julkisuus sekä oikeus tulla kuulluksi, saada perusteltu
24 päätös ja hakea muutosta. Nämä samoin kuin muut oikeudenmukaisen oikeudenkäynnin takeet turvataan lailla. Oikeudenkäynnin julkisuuden toteuttamiseen ja laajuuteen vaikuttavat kuitenkin useat muutkin perustuslain perusoikeuksia koskevat säännökset kuin 21 :n mukainen säännös jokaiselle kuuluvasta oikeusturvasta ja käsittelyn julkisuudesta sen osana. Osa säännöksistä toimii oikeudenkäynnin julkisuutta edistävästi ja osa sitä rajoittavasti. Säännöksiä ei sellaisenaan voi verrata toisiinsa tai asettaa mihinkään keskinäiseen etusijajärjestykseen, vaan niiden tavoitteet on pyrittävä toteuttamaan samanaikaisesti niin pitkälle kuin se on mahdollista. Tähän velvoittaa myös perustuslain 22, jonka mukaan julkisen vallan on turvattava perus- ja ihmisoikeuksien toteutuminen. Tuomioistuimet ovat tässä suhteessa keskeisessä ja korostetussa asemassa verrattuna muihin julkisen vallan orgnaaneihin. Oikeudenkäynnin julkisuuden kannalta merkittävä on ensinnäkin perustuslain 10 :n säännös yksityiselämän suojasta. Sen mukaan jokaisen yksityiselämä, kunnia ja kotirauha on turvattu. Säännöksessä on viitattu myös henkilötietojen suojaan toteamalla, että siitä säädetään lailla. Yksityiselämän suojaan kuuluu myös se, että kirjeen, puhelun ja muun luottamuksellisen viestin salaisuus on loukkaamaton. Säännös antaa kuitenkin mahdollisuuden säätää lailla välttämättömistä rajoituksista viestin salaisuuteen yksilön tai yhteiskunnan turvallisuutta taikka kotirauhaa vaarantavien rikosten tutkinnassa, oikeudenkäynnissä ja turvallisuustarkastuksessa sekä vapaudenmenetyksen aikana. Yksityiselämän suojaa koskevan perusoikeussäännöksen huomioon ottaminen oikeudenkäynnissä merkitsee oikeudenkäynnin julkisuuden rajoittamista silloin, kun julkisuus loukkaisi liiallisesti yksityiselämän suojaa. Toiseksi oikeudenkäynnin julkisuuden toteuttamiseen vaikuttaa perustuslain 12 :n säännökset sananvapaudesta ja julkisuudesta. Sananvapaus on jokaisella oleva perusoikeus. Siihen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Sananvapauden konkreettisessa toteuttamisessa tärkeää on, että ihmisten oikeutta tietoon ei perusteettomasti rajoiteta. Tämä koskee myös oikeudenkäyntiä koskevia tietoja. Sananvapautta koskevan perustuslain säännöksen voidaan katsoa siten oikeudenkäyttöä ajatellen olevan vaikutukseltaan oikeudenkäynnin julkisuutta perusteleva ja siihen laajentavasti vaikuttava perusoikeus.
25 Perustuslain 12 :n toisessa momentissa olevan julkisuussäännöksen mukaan viranomaisen hallussa olevat asiakirjat ja muut tallenteet ovat julkisia, jollei niiden julkisuutta ole välttämättömien syiden vuoksi lailla erikseen rajoitettu. Jokaisella on oikeus saada tieto julkisesta asiakirjasta ja tallenteesta. Säännös pohjautuu julkisuusperiaatteeseen ja merkitsee keskeiseltä sisällöltään sitä, että jokaisella on oikeus saada tieto sellaisestakin viranomaisen asiakirjasta, joka ei koske henkilöä hänen omassa asiassaan. Säännös koskee myös tuomioistuimia ja rajaa mahdollisuuksia rajoittaa tuomioistuimien hallussa olevien asiakirjojen julkisuutta. Näiden keskeisten perusoikeusäännösten lisäksi oikeudenkäynnin julkisuudesta ja sen toteuttamisessa noudatettavasta menettelystä säädettäessä merkitystä on myös monilla muilla perusoikeussäännöksillä, kuten esimerkiksi vaatimuksella yhdenvertaisesta kohtelusta lain edessä (PL 6 ) ja oikeudella ihmisarvoiseen kohteluun (PL 7.2 ). Ihmisoikeudet. Perustuslain perusoikeussäännösten lisäksi oikeudenkäynnin julkisuutta koskevia useita tärkeitä ja käytännössäkin huomattavaa merkitystä saaneita yleisen tason säännöksiä on Suomea sitovasti velvoittavissa kansainvälisissä sopimuksissa. Oikeudenkäynnin julkisuutta koskevien edellä tarkoitettujen säännösten johtavana periaatteena on oikeudenkäynnin julkisuuden korostaminen. Sopimuksissa tarkoitetaan oikeudenkäynnin julkisuudesta puhuttaessa lähinnä istuntokäsittelyn julkisuutta mutta ei kuitenkaan pelkästään tähän rajautuen. Tämän lisäksi esille nousee erityisesti ratkaisujulkisuus. Vaikka sopimuksissa korostetaankin oikeudenkäynnin julkista luonnetta, niissä samanaikaisesti mahdollistetaan oikeudenkäynnin julkisuuden rajoittaminen, jos siihen katsotaan olevan tärkeitä syitä. Oikeudenkäynnin julkisuus ei siten kansainvälisten sopimustenkaan mukaan ole arvoltaan niin merkittävä tai itseisarvon luonteinen, etteikö siitä joissakin tilanteissa voitaisi muiden tärkeiden etujen sitä vaatiessa tehdä poikkeuksia. Kansalaisoikeuksia ja poliittisia oikeuksia koskevan kansainvälisen yleissopimuksen (SopS 8/1976; ns. KP-sopimus) 14 artiklan 1 kohdan mukaan päätettäessä rikossyytteestä henkilöä vastaan tai hänen oikeuksistaan tai velvoituksistaan riita-asiassa jokaisella on oikeus rehelliseen ja julkiseen oikeudenkäyntiin laillisesti perustetun toimivaltaisen, riippumattoman ja puolueettoman tuomioistuimen edessä. Vaikka oikeudenkäynnin julkisuus näin siis sopimuksen mukaan onkin keskeinen lähtökohta, voidaan lehdistöltä ja yleisöltä kuitenkin evätä pääsy seuraamaan oikeudenkäyntiä tai sen osaa - moraalisten näkökohtien takia, - yleisen järjestyksen ( ordre public ) takia,
26 - demokraattisen yhteiskunnan kansallisen turvallisuuden takia, - osapuolten yksityiselämän etujen sitä vaatiessa, - erityisolosuhteissa, joissa julkisuus loukkaisi oikeudenmukaisuuden vaatimuksia siinä määrin kuin tuomioistuin harkitsee sen ehdottoman välttämättömäksi. Merkityksellinen on myös sopimuksen artiklan 4 kohdan säännös, jonka mukaan kysymyksen ollessa nuorista henkilöistä, oikeudenkäyntimenettelyssä on otettava huomioon heidän ikänsä ja pyrkimys edistää heidän yhteiskuntaan sopeutumistaan. Säännös vastaa YK:n piirissä tehdyn lapsen oikeuksia koskevan yleissopimuksen (SopS 60/1991) määräyksiä lapsen iän huomioon ottamisesta rikosasian oikeudenkäyntimenettelyä järjestettäessä (40 art. 2b iii-kohta) ja lapsen yksityisyyden kunnioittamisesta käsittelyn kaikissa vaiheissa. Tuossa sopimuksessa lapsella tarkoitetaan jokaista alle 18-vuotiasta henkilöä, ellei lapseen soveltuvien lakien mukaan täysi-ikäisyyttä saavuteta aikaisemmin (1 art.). KP-sopimuksessa on oikeudenkäynnin julkisuutta suoraan sääntelevien säännösten lisäksi myös muita siihen merkittävästi vaikuttavia säännöksiä, kuten säännös yksityisyyden suojasta (17 art.), jonka mukaan kenenkään yksityiselämään, perheeseen, kotiin tai kirjeenvaihtoon ei saa mielivaltaisesti tai laittomasti puuttua eikä suorittaa hänen kunniaansa ja mainettaan loukkaavia hyökkäyksiä, sekä säännös sananvapaudesta (19 art. 2 k.), jonka mukaan jokaisella on sananvapaus, joka muun ohessa sisältää vapauden hankkia, vastaanottaa ja levittää kaikenlaisia tietoja ja ajatuksia. Euroopan neuvoston ihmisoikeussopimuksessa (SopS 19/1990; EIS) on pitkälti KP-sopimuksen kanssa samansisältöiset oikeudenkäynnin julkisuutta koskevat määräykset. Sopimuksen 6 artiklan 1 kohdan mukaan jokaisella on oikeus kohtuullisen ajan kuluessa oikeudenmukaiseen ja julkiseen oikeudenkäyntiin laillisesti perustetussa riippumattomassa ja puolueettomassa tuomioistuimessa silloin, kun päätetään hänen oikeuksistaan ja velvollisuuksistaan tai häntä vastaan nostetusta rikossyytteestä. Päätös on annettava julkisesti, mutta lehdistöltä ja yleisöltä voidaan kieltää pääsy koko oikeudenkäyntiin tai osaan siitä - demokraattisen yhteiskunnan moraalin, - yleisen järjestyksen tai - kansallisen turvallisuuden vuoksi, - nuorten henkilöiden etujen tai
LAUSUNTOJA JA SELVITYKSIÄ 2002:19. Lausunnot Oikeudenkäynnin julkisuus -toimikunnan mietinnöstä. Tiivistelmä
LAUSUNTOJA JA SELVITYKSIÄ 2002:19 Lausunnot Oikeudenkäynnin julkisuus -toimikunnan mietinnöstä Tiivistelmä LAUSUNTOJA JA SELVITYKSIÄ 2002:19 Lausunnot Oikeudenkäynnin julkisuus -toimikunnan mietinnöstä
KUOPION HALLINTO-OIKEUS PÄÄTÖS 12/0154/2
KUOPION HALLINTO-OIKEUS PÄÄTÖS 12/0154/2 Finlex Antopäivä Diaarinumero 3.4.2012 00116/12/1203 ASIA Valittaja Asiakirjajulkisuutta koskeva valitus Harri Ekholm, Lappeenranta Päätös, johon on haettu muutosta
Liikenne- ja viestintäministeriön päätös 6.6.20 11 LVM464/08/2011 asiakirjojen salaamisesta
KORKEIMMALLE HALLINTO-OIKEUDELLE ASIA Valitus V ALITUKSENALAINEN PÄÄTÖS Liikenne- ja viestintäministeriön päätös 6.6.20 11 LVM464/08/2011 asiakirjojen salaamisesta VALITTAJA Suomen Rautatiematkustajat